GiliGold/VAD_KnessetCorpus huggingface dataset:
אבישי ברוורמן: מכיוון שהוועדה המשותפת שהייתי חבר בה היא ועדה חסויה, אי-אפשר לדעת בשביל מה.
אבישי ברוורמן: אני מודאג, ולכן ההערה שהשתמשתי, ואני מתכוון לזה בכל הרצינות.
אבישי ברוורמן: אני מאוד חושש, ואני רוצה שיירשם בפרוטוקול, אני לא אצביע על הנושא הזה, שמה שקורה כרגע, שמתחת לקרשים תקציב הביטחון יברח לנו לחמש השנים הקרובות.
אבישי ברוורמן: אני לא חושב שלשר האוצר יש שליטה, ואני חושש שלכן הביטחון האזרחי-חברתי ייפגע.
משה גפני: אני יושב-ראש הוועדה.
משה גפני: כשמביאים הפחתה של 2.5 מיליארד שקל בתקציב הביטחון, שמישהו יטרח להרים אליי טלפון, ולהגיד לי מה זה.
משה גפני: אני גם בוועדה המשותפת.
משה גפני: שמישהו ירים אליי טלפון, ולא שאחפש אתכם מתחת לאדמה – זה בחו"ל, זה שם.
משה גפני: שאני אוכל לקרוא לאבישי ברוורמן החוצה, ולומר לו: תדע לך, זה לא דבר שאני יכול להגיד אותו פה בוועדה, אבל תדע – א', ב', ג'.
משה גפני: אני לא יודע להגיד לו כלום.
משה גפני: מאיפה מפחיתים?
משה גפני: לא קונים טנקים?
דניאלה פרקש: זאת הפחתה בתקציב ההרשאה להתחייב.
משה גפני: את יכולה לפרט מאיפה מפחיתים?
משה גפני: לא, כי זה בוועדה המשותפת.
דניאלה פרקש: אני יכולה לומר שהתקציב לא מנוצל.
משה גפני: פנייה 425-423
דוד שטיימץ: מדובר ביישום החלטת ממשלה מ-18 במרס בנושא דיור לקשישים עולים.
דוד שטיימץ: בנוסף, מדובר גם בהרשאה להתחייב לצורך הוצאת מכרז חדש בנושא קרן יזמות לעולים.
משה גפני: 468, רשות האוכלוסין וההגירה.
משה גפני: פנייה 476-475
משה גפני: משרד התמ"ת.
דוד שטיימץ: מדובר בתקציב שהרשות לפיתוח כלכלי למגזר המיעוטים מעבירה למשרד התמ"ת, מתוכם 2 מיליון שקל לסוכנות לעסקים קטנים, 1.5 מיליון שקל לקרן הלוואות, וחצי מיליון שקל להקמת מרכזי עסקים.
דוד שטיימץ: יש שם גם חצי מיליון שקל – מלגות לסטודנטיות עבור קידום התמיכה ליזמות בקרב נשים בכלל ובמגזר הערבי בפרט.
משה גפני: אני בעד, אתם דואגים לערבים.
משה גפני: פנייה 468, 489
אסף אסרצוג: זאת פנייה שנועדה לתקצב סך של 12.400 אלפי ₪ תקציב תיאום פעולות הממשלה בשטחים לצורך העסקת פקחים שעוסקים באכיפה של עבירות איכות סביבה, מים.
משה גפני: אורי, אתה התנגדת.
אסף אסרצוג: זה לא עלה בזמנו.
אורי אריאל: היית רוצה להזמין את אלוף דנגוט, שיסביר לנו?
משה גפני: אני לא רוצה להזמין אף אחד.
אורי אריאל: אתה רוצה שאעשה רביזיה?
משה גפני: התייאשתי מהם.
משה גפני: אם אתה צריך את משרד הביטחון, יש לך האפשרות.
אורי אריאל: תצביע, ואעשה רביזיה.
משה גפני: אם אתה הולך לעשות רביזיה, לא נצביע.
אורי אריאל: אני מבקש שתצביע.
אורי אריאל: אוכל להוריד את הרביזיה, אם ארצה.
משה גפני: כבר עושים בזה שימוש חורג, בנושא של הרביזיות.
משה גפני: הצבעה בעד – פה אחד נגד – אין נמנעים – 1 אושר.
אורי אריאל: מבקש רביזיה.
משה גפני: יש רביזיה של חבר הכנסת אורי אריאל.
משה גפני: פנייה 495-494
דובר: הפנייה נועדה להעביר את תקציב משרד התיירות לשנה זו להחלטת ממשלה 2467, שדרוג תשתיות ועידוד ביקורים ברחבת הכותל המערבי.
משה גפני: פנייה 509-508.
משה גפני: תקציב הביטחון.
משה גפני: פנייה 511-510
דובר: מדובר בהעברה לטובת מינהל לסטודנטים עולים בעיקרה.
דובר: יש שם עוד דברים של בינוי ובנא"ם, אבל זה הנושא המרכזי.
משה גפני: מה זה שאתם מורידים 3.5 מיליון שקל מאוכלוסיות ייחודיות?
דובר: זה הפחתות והסטות בהתאם למשרד.
משה גפני: אתם מורידים 21 מיליון שקל מתוכנית לקליטה ישירה.
דובר: זה הפחתות והסטות בהתאם לצורכי המשרד, וגם בנושא מינהל הסטודנטים, בעיקר.
משה גפני: ממה מפחיתים?
דובר: לדעתי, יש תוכנית לסיוע בקידום העסקה, יש תוכנית לחיזוק זהות יהודית – אלה השתיים המרכזיות.
דובר: זאת תוכנית שתוקצבה כבר בתחילת השנה, והוספנו לה, וחלק מהתוכניות האלה קיבלו ביטוי באגפים אחרים דרך אגף קליטה בקהילה.
דובר: חלק מהתקציב הזה מוסט לאגף אחר.
משה גפני: אני רוצה לדבר עם המנכ"ל, שייתן לי יותר פירוט.
משה גפני: תגיד למנכ"ל שאני רוצה לדבר אתו.
אורי אריאל: אני מצטרף ליושב-ראש.
אורי אריאל: פנייה 513-512
דורון סמי: פנייה תקציבית זו נועדה להוספת תשעה תקני כוח אדם במשרד הרווחה לצורך יחידות הסיוע של משרד הרווחה שליד בתי הדין הרבניים, בהתאם לסיכום בין המשרדים.
משה גפני: זה מוסכם עם בתי הדין הרבניים, תיאום בין המשרדים?
דורון סמי: כן.
משה גפני: פנייה 515-514
מעין הדס: הפנייה נועדה להעביר סך של 200 מיליון שקלים לתקציב משרד התחבורה כדי להתאים את התקציב לביצוע בפועל.
משה גפני: למה לא מפעילים את כביש 38, כביש אדום, שגם עכשיו היתה בו תאונה?
אורי אריאל: איך מעבירים כסף ממפעלי מים?
משה גפני: זאת כבר שאלה שנייה.
משה גפני: קודם כל, למה הופסק באופן מיידי סלילת כביש 38, שבין שער הגיא לבין בית שמש?
משה גפני: אני כבר עובד על זה 15 שנה.
מעין הדס: אעביר הלאה את השאלה, ואחזור אליך עם תשובה במייל.
מעין הדס: אני רפרנטית חקלאות, ונתבקשתי לייצג רפרנט תחבורה בנושא הזה.
אורי אריאל: למיטב ידיעתי, יש מפעלי מים וביוב רבים שממתינים לתקצוב האוצר.
אורי אריאל: מה שנמסר לי, שהפסיקו לדון מקצועית, כי אין תקצוב, אז אין טעם ליצור דיונים, אז איך עכשיו מעבירים 200 מיליון?
מעין הדס: אתה מדבר על תקציב שאמור להיות מתוקצב בשנים הבאות.
מעין הדס: מה שכרגע מועבר זה תקציב בגין ביצוע בפועל.
מעין הדס: תקציב שלא נוצל בגין התחייבויות קודמות מועבר.
אורי אריאל: ב-2012 יש רשימת המתנה גדולה במאות-מיליוני שקלים למפעלי מים וביוב.
אורי אריאל: הם מוכנים.
אורי אריאל: אין תקצוב.
אורי אריאל: ועדת התקציב ברשות לא עובדת, כי אין תקציב.
מעין הדס: כי מדובר בהתחייבויות חדשות.
אורי אריאל: מה זה חדשות?
אורי אריאל: 2012.
מעין הדס: נכון, שעוד לא ניתנו.
מעין הדס: אם יש בעיה של חוסר מזומנים, זה ייפתר בחשבות, אבל התחייבויות חדשות לא מאשרים.
מעין הדס: לאור מצב תקציב המדינה יש האטה.
אורית פאוס: סליחה, אני נציגת משרד התחבורה.
אורית פאוס: אני כלכלנית אגף תשתיות במשרד התחבורה.
אורית פאוס: התקציב הזה נועד לתוכנית המאושרת של החברה הלאומית לדרכים.
אורית פאוס: זה לפי קצב ביצוע.
אורי אריאל: זה שאתם צריכים כסף – הבנו; השאלה היא המקור הכספי, שאת לא יכולה לענות עליו, כי זה שייך למים, ואתם לא אחראים על המים אלא על התחבורה.
משה גפני: אני לא משיג את המטרה, כי משרד התחבורה דורש ממשרד האוצר להפעיל את זה.
משה גפני: אנחנו פה פוגעים במשרד התחבורה.
אורי אריאל: אבל לוקחים ממקור חיוני.
מעין הדס: אבל זה על דעתה של רשות המים.
אורי אריאל: אני אדבר עם רשות המים.
משה גפני: אורי, אני דיברתי עם משרד האוצר, למה מעכבים את כביש 38? אין סיבה.
משה גפני: יש ויכוח בין משרד האוצר לבין משרד התחבורה על המערכת הכוללת – כמה כסף יהיה למשרד התחבורה.
משה גפני: בוויכוח הכולל הזה בא משרד האוצר, ואומר: תעכבו הכול.
משה גפני: הרי ברור שאותו יסללו בסוף, אז למה מעכבים אותו?
משה גפני: אם אנחנו לא מאשרים את ההעברה, משרד האוצר יגיד: יש לי עוד כסף.
משה גפני: משרד התחבורה ייפגע.
משה גפני: משרד התחבורה אתנו, לא נגדנו.
אורי אריאל: אני כללית בעד תחבורה, כי עושים תשתיות שהן חשובות – סיכון חיי אדם וכו'.
אורי אריאל: השאלה, המקור.
אורי אריאל: כפי שאתה בודק – נניח, בקליטה, אתה מסתכל, מאיפה הורידו, וזה לא ברור לי.
אורי אריאל: אז יש לי הצבעה – תצביע, תאשר, ואני אשים רביזיה.
אורי אריאל: אם אני אשתכנע, שזה בסדר, אוריד את הרביזיה.
משה גפני: אנחנו עושים בזה שימוש גדול מדי.
משה גפני: הצבעה בעד – רוב נגד – 1 נמנעים – אין אושר.
אורי אריאל: אני נגד, ואני שם רביזיה.
משה גפני: אבל אני מבקש לבדוק את זה היום.
אורי אריאל: בלי נדר.
אורי אריאל: פנייה 516
רועי כפיר: מדובר פה ביישום של חוק בית חולים אשדוד, תקצוב הרשאה להתחייב בהשתתפות המדינה בבנייה.
רועי כפיר: מזומן צריך לצאת ב-2015, בעיקר 2017.
אורי אריאל: מתי זה יעבוד?
רועי כפיר: ב-2017 אמור להיפתח.
רועי כפיר: היזמים מדברים על זה שהם יקדימו את לוח הזמנים.
רועי כפיר: אנחנו מקווים.
משה גפני: מה זה "תמיכה בארגונים רפואיים"?
רועי כפיר: זו התקנה שדרכה אנחנו מבצעים את ההרשאה.
משה גפני: פנייה 520,519
יוסי פלד: הפנייה נועדה להעביר 3 מיליון ₪ ממשרד הדתות עבור- - - בניית מוסדות דת בירושלים.
יוסי פלד: בנוסף, נועדה להעביר 2 מיליון ₪ עבור פרויקט - - - לאזרחים, בהתאם להחלטת ממשלה, ו-340 אלף ₪ עבור חיזוק הסגל הבכיר ברשויות הבדואיות, בהתאם להחלטת ממשלה.
יוסי פלד: בנוסף, יש שינויים פנימיים.
משה גפני: אתם מורידים משירותי דת, ומעבירים 3.731 מיליון מענקים מיועדים לרשויות.
משה גפני: למי זה?
יוסי פלד: ה-3 מיליון זה עבור מבני דת בירושלים.
יוסי פלד: 731 זה מורכב מהעברת עודפים ושינויים פנימיים.
משה גפני: מה זה ההתחייבות הזאת של ה-3 מיליון שקל לירושלים?
משה גפני: זה ישן?
יוסי פלד: כן, זה סיכום מ-2010 בין המשרדים.
משה גפני: 521.
משה גפני: עברנו את זה – משרד הביטחון.
אורי אריאל: למה אתה לא מעביר להם?
משה גפני: אני מבקש שמישהו יתקשר אליי לפני זה.
משה גפני: מעבירים את ההסברים לוועדה משותפת.
משה גפני: צריך אישור של ועדת הכספים קודם.
משה גפני: שמישהו ירים אליי טלפון, ויגיד לי מאיפה מורידים.
משה גפני: שמישהו ירים אליי טלפון, כפי שהיה נהוג בעבר.
אורי אריאל: המנכ"ל לא מתקשר?
משה גפני: אני מחפש את אודי שני כבר שבוע וחצי בגלל המתפרה במצפה רמון, שהוא התחייב לי שלא יסגרו אותה – אני לא מוצא אותו עכשיו.
משה גפני: אני חותמת הגומי של מערכת הביטחון, ו-40 העובדות במצפה רמון יילכו הביתה.
אורי אריאל: לא נקבל את זה.
אורי אריאל: פנייה 523-522
משה גפני: תקציב הביטחון – הסברים יינתנו בוועדה.
דניאלה פרקש: הפנייה נועדה להעביר 66.8 מיליון ₪ לטובת תקציב הביטחון.
דניאלה פרקש: הסברים יינתנו בוועדה המשותפת.
משה גפני: יש משהו שאי-אפשר לומר פה?
משה גפני: שיגידו לי בטלפון.
אורי אריאל: אני שם רביזיה.
משה גפני: אז אני אצביע עליה.
אורי אריאל: לא צריך לתקשוב, שכל גרעפס שמישהו אומר, הוא יידע.
משה גפני: לא, יש הוועדה המשותפת.
משה גפני: אני לא אומר לך סתם.
משה גפני: אל תגיש רביזיה על זה.
משה גפני: צריך גם אחריות.
משה גפני: הקודם – שידבר אתי מנכ"ל משרד הביטחון.
משה גפני: אני גם מחפש אותו על המתפרה במצפה רמון כבר שבוע וחצי.
משה גפני: פנייה 534-527
משה גפני: מרכב"ה, בבקשה.
אפרת: פנייה זו נועדה לתקצב 7.2 מיליון ₪ ו-16 מיליון שקל בהרשאה להתחייב עבור השלמת פערים בתקציב 2012 ביחידות הביצוע של מטה התקשוב הממשלתי, תוספת של 22 מיליון במזומן ו-21 מיליון ₪ בהרשאה להתחייב למרכב"ה, ותוספת של כמעט 5 מיליון ₪- - -
משה גפני: למה צריך כל כך הרבה כסף למרכב"ה?
אורי אריאל: כמה יצא עד היום וכמה עוד ייצא?
אורי אריאל: זה ללא סוף.
אפרת: זאת השלמה של כל התקציב ל-2012.
אפרת: בבסיס גם ממשל זמין וגם מרכב"ה מתוקצבים בחוסר, והם מתוקצבים בהמשך, עם התקדמות הפרויקטים.
אורי אריאל: איזה מין תכנון תקציבי זה?
אפרת: ככה מתקצבים אותנו באגף תקציבים.
אורי אריאל: כמה עד היום יצא למרכב"ה וכמה עוד ייצא?
אפרת: סך הכול התקציב השנתי, פחות או יותר, של מרכב"ה, עומד על כ-90 מיליון ₪.
משה גפני: זה אינטרס של משרד האוצר, הפנייה הזאת?
אפרת: אני תקציבאית המשרד, אני לא מאגף תקציבים, וזה תוכניות אצלי, במשרד האוצר.
אפרת: בגדול, אם תיקח את השנתיים האחרונות, ממשל זמין מתוקצבים מדי שנה בכ-120 מיליון שקל, ובבסיס שלהם יש 50 מיליון שקל, והם מקבלים תוספות במהלך השנה.
משה גפני: פנייה 538,537
דורון סמי: פנייה תקציבית זו נועדה לקליטת 500 אלפי ₪ מהרשות לפיתוח מגזרי מיעוטים במשרד ראש הממשלה למשרד האוצר עבור מלגות לסטודנטים מוסלמיים, בהתאם לסיכום בין המשרדים.
משה גפני: זה המלגות שמשרד האוצר מעביר?
משה גפני: פנייה 542-541
דובר: 900 אלף ₪ עבור מלגות לסטודנטים מצטיינים בפריפריה.
משה גפני: פנייה 547
אורי גבע: פנייה זו נועדה לתגבר את המשרד לאזרחים ותיקים ב-8 מיליון ₪ עבור שתי תוכניות בהתאם לשתי החלטות:
אורי גבע: הראשון זה יצירת תוכנית אב לאזרחים ותיקים ברשויות המקומיות, והשני זה הרחבת מערך השירות האזרחי.
משה גפני: לא מופיע בפנייה.
משה גפני: תתאימו את זה לפנייה.
משה גפני: פנייה 548
אורי גבע: תגבור בהתאם לתוכנית העבודה של המשרד.
משה גפני: מה עושים עם ה-5 מיליון האלה?
אורי גבע: משרד ההסברה והתפוצות, יש לו כמה פרויקטים שהוא מבצע ברחבי העולם ובארץ.
אורי גבע: הוא מגיש תוכנית עבודה, ובהתאם להתקדמות הביצוע- - -
משה גפני: פנייה 549
אורי גבע: כאן מדובר בפניית מחצית השנה של משרד ראש הממשלה, הסטות פנימיות, תקנות לביצוע בפועל בכל המשרד.
משה גפני: פנייה 550
אורי גבע: גם פה מדובר בפניית אמצע שנה של משרד החוץ, בדומה למשרד ראש הממשלה.
אורי גבע: זאת פנייה שמבצעת הסטה פנימית בתוך המשרד בהתאם לבקשת המשרד.
משה גפני: פנייה 551
דניאלה פרקש: הפנייה נועדה לתגבר את תקציב מינהלת תנופה בסך 10.5 מיליון ₪ בתקציב הרשאה להתחייב, העברה מרזרבה כללית, וכן לבצע העברות פנימיות לתגבור תקציב המינהלת בסך 41 מיליון ₪.
דניאלה פרקש: להלן עיקר השינויים: הגדלת הפיצויים לפרטים בסך כ-60 מיליון ₪ בעקבות תיקון חקיקה מס' 4, הגדלת התקציב לטובת הסכם העתקת אולפנת נווה דקלים בסך 8.7 מיליון ₪ וכן תוספת הרשאה להתחייב בהתאם להחלטות הוועדה המיוחדת.
אורי אריאל: אם יש לך הנתון, ואם לא – תעבירי לנו, כמה עלתה ההתנתקות – הכול?
דניאלה פרקש: עד היום, כולל תקציב מערכת הביטחון, כ-10 מיליארד ₪.
דניאלה פרקש: אנחנו מעריכים שזה יגיע לקרוב ל-11 מיליארד.
דניאלה פרקש: כולל 2.5 של- - -
משה גפני: כלומר ההתנתקות עלתה בין 11 ל-13 מיליארד ₪.
משה גפני: פנייה 552
יוסי פלד: הפנייה נועדה לתקצוב תקן למינהל חירום, בהתאם לסיכום ראש הממשלה והנציבות.
אורי אריאל: מה זה "מינהל חירום"?
יוסי פלד: אגף חירום במשרד הפנים.
משה גפני: חירום למה?
יוסי פלד: חירום באופן כללי וחירום ברשויות.
יעקב אדרי: מה זה חירום באופן כללי ומה זה לא כללי?
יוסי פלד: יש אגף חירום במשרד הפנים לצורך כל נושא החירום והכנה ופיקוח והוראות לרשויות מקומיות.
יוסי פלד: בנוסף, העבירו לשם את הנושא של מפעלים ביטחוניים, פיקוח עליהם.
יוסי פלד: היה סיכום עם ראש הממשלה, שיתוקצב תקן חירום למשרד הפנים לשם הנושא הזה.
משה גפני: פנייה 555, 556
דוד שטיימץ: הפנייה הזו נועדה למימון ההוצאות הקבועות של המשרד כגון מסים עירוניים, הוצאות שמירה וביטחון, דמי שימוש עבור מבנים, שכר דירה וכו'.
משה גפני: הצבעה בעד – רוב גדול נגד – 1 נמנעים – אין אושרו.
משה גפני: 3 בעד, 1 נגד.
משה גפני: אני רק מודיע לחברי הוועדה – אאפשר את הרביזיות- - -
אורי אריאל: זה לא בידך.
משה גפני: יכולתי להביא את זה עוד חצי שעה להצבעה.
משה גפני: אני לא מביא את זה להצבעה, אבל לא אאפשר רביזיה שנמשכת הרבה זמן, כי יש לי פה רביזיה עם רשות הטבע והגנים.
משה גפני: עד עכשיו לא הצבעתי על רביזיות של חברי הכנסת.
משה גפני: אני מודיע, שהנוהל הזה לא יימשך כך.
משה גפני: יש לך הזמן לעשות את זה.
משה גפני: אם הייתי קובע את הנוהל הזה מזמן, לא היה קורה הדבר הזה.
משה גפני: פנייה 557, 558
דוד שטיימץ: מדובר בתוספת הרשאה להתחייב של כ- - - מיליון שקל במסלול תעסוקה, בעיקר במסלול תעסוקה בשכר גבוה.
דוד שטיימץ: זה לאמדוקס ונס טכנולוגיה בנצרת ובבאר שבע.
אורי אריאל: נצרת ובאר שבע - חשוב מאוד.
משה גפני: הצבעה בעד – פה אחד נגד – אין נמנעים – אין אושרו.
משה גפני: פנייה 559, 560
שירלי ברנע: הפנייה נועדה להעביר סכום של 5.6 מיליון שקל ממשרד החקלאות עבור פרויקט שיקום נחל הקישון, בהתאם להחלטת ממשלה מס' 3454, תקצוב סך של 80 מיליון שקל בהרשאה להתחייב בקרן - - - עבור קול קורא לתמיכה בפתרונות לטיפול בפסולת, סך של 1.7 מיליון בהרשאה להתחייב עבור מימון הכשרות באקדמיה בתחום הבנייה הירוקה, בהתאם להחלטת ממשלה 2508.
משה גפני: העברה טובה.
משה גפני: פנייה 561, 562
אורי גבע: הפנייה נועדה לתגבר את תקציב הוצאות חירום אזרחיות בסך 5.5 מיליון ₪ במזומן- - -
אורי גבע: זה פרויקט מכולות חירום – שקי חול וכלי חפירה שבשעת חירום ימלאו אותם בחול.
משה גפני: פנייה 565, 566
אורי גבע: פנייה זו נועדה להעביר סכום של כ-4.5 מיליון ממשרד החינוך למשרד ראש הממשלה ליישום מספר החלטות ממשלה, כמפורט בדברי ההסבר.
אורי גבע: 2 מיליון ₪ זה בהתאם להחלטה של שדרוג רחבת הכותל, עוד 2 מיליון ₪ זה בהתאם להחלטה של השמת תשתיות מורשת לאומית, עוד 300 אלפי ₪ זה משרד החינוך מגביר את קצב הגעת תלמידי תיכון לביקורים בכותל, עוד 200 אלף ₪ להנצחת יהודי אתיופיה שנספו בדרך לארץ, ו-70 אלף ₪, בהתאם לסיכום בין המשרדים, מפעילים קיטנה בקיץ לילדי צד"ל.
משה גפני: איפה הקיטנה?
אורי גבע: בישובי הצפון.
יעקב אדרי: לרוב עושים את זה בקריית שמונה, עד כמה שאני זוכר.
משה גפני: פנייה 567, 568
אורי גבע: משרד ראש הממשלה מקיים טקס לאיתור מאבק בסחר בבני אדם, ומשרד המשפטים משתתף בתקצוב הטקס בסכום של כ-65 אלף ₪.
משה גפני: פניות 572-570
דורון סמי: פנייה תקציבית זו נועדה לתקצוב 290 אלף ₪ עבור העסקת יועצים במשרד האוצר, לפי הפירוט הבא: סך של 3,400 אלפי ₪ עבור ייעוץ ומכרז, תחנות הכוח באשלים, סך של 2,000 אלפי ₪ עבור ייעוץ למשרד האוצר עבור ייעוץ בתחום החקלאות, סך של 2,000 אלפי ₪ עבור ייעוץ בנושא בוררות ים המלח, סך של 1,890 אלפי ₪ עבור ייעוץ לרשות החברות בתהליך הפרטת תע"ש.
משה גפני: איך לוקחים ייעוץ כזה?
דורון סמי: יוצאים למכרז.
אפרת: בדרך כלל במכרזים פומביים.
אורי אריאל: הייעוץ לתע"ש, כפי שאתה יודע, אדוני היושב-ראש, הרי בעוד שבוע תגיד שיש ישיבת חירום, להעביר עוד 100 מיליון לחגים, הוא לא נושא פרי, למרות גם מאמציך וגם הבטחותיך.
אורי אריאל: יש איזושהי התקדמות- - -
משה גפני: מה זה נוגע להעברה הזאת?
אורי אריאל: חבל על הכסף לייעוץ.
משה גפני: משרד החינוך, בבקשה.
אורי שמרת: הפנייה נועדה להעברת 21,705 אלפי ₪ בהוצאה וסך של 24,705 אלפי בהרשאה להתחייב לתקציב מינהל הפיתוח של משרד החינוך עבור הנושאים הבאים: חידוש מבנים במערכת החינוך לקראת שנת הלימודים הקרובה והקמת שני מרכזים טכנולוגיים בפריפריה – בחיפה ובבאר שבע.
אורי אריאל: חיפה זה פריפריה?
אורי שמרת: זה בהתאם להסכם השולחן העגול מ-2009 – שרגא ברוש.
אורי שמרת: עכשיו זה הביצוע.
משה גפני: פנייה 485, 486
אריאל לוין: יש פה מספר נושאים.
אריאל לוין: הנושא הראשון הוא לשחרר 90 מיליון שקל לתשתיות, להתחלת הפעלת התשתיות בעיר- - -
אורי אריאל: מתי יוצאים מכרזים?
אריאל לוין: השבוע, או משהו כזה.
אריאל לוין: תוך ימים.
משה גפני: מה זה 28 מיליון?
אריאל לוין: זה פרויקטים משותפים של משרד השיכון ונגב-גליל, בערי פיתוח.
משה גפני: 25 מיליון – שיפוץ הדיור הציבורי – מה זה?
אריאל לוין: תקציב לשיפוץ, כללי.
אריאל לוין: זה כל הדירות.
משה גפני: המגזר הבדואי בדרום?
אריאל לוין: זה השלמה של החלטת ממשלה, מוסדות ציבור ותשתיות.
אריאל לוין: יש עוד מיליון שקל של העברה של משרד הפנים לפיתוח העיר לוד.
משה גפני: אני בעד, אבל איך מעבירים ספציפית ללוד?
יעקב אדרי: יש החלטת ממשלה.
עמית סדן: הפנייה נועדה לביצוע שינויים פנימיים בתקציב המשרד, שעיקרם תקצוב של 4 מיליון ו-200 אלפי שקלים בהרשאה להתחייב עבור בינוי מחוז צפון של רשות האוכלוסין וההגירה.
עמית סדן: בונים מחוז מחדש, משותף לרשות האוכלוסין וההגירה, משרד הפנים ומשרד החינוך, אם איני טועה – מחוז הצפון.
משה גפני: מה בונים?
עמית סדן: לשכת אוכלוסין, מבנים של משרד הפנים, של התכנון.
עמית סדן: בונים את זה בנצרת.
אורי אריאל: עלית?
עמית סדן: אני לא בטוח.
עמית סדן: אני מניח שכן.
משה גפני: מה עושים עם 4 מיליון ו-200 ברשות האוכלוסין במחוז צפון?
משה גפני: לא בונים בזה בניין.
עמית סדן: זה חלקה של רשות האוכלוסין וההגירה בתוך פרויקט שעלותו היא גבוהה מזה – היא כ-20 מיליון, אם איני טועה – הקמה של מחוז חדש באזור הצפון, שירכז את כל הפזורה של כמה משרדים שנמצאים במחוז הצפון, לבניין אחד מרכזי.
משה גפני: והסכום הזה מספיק?
עמית סדן: זה החלק של רשות האוכלוסין וההגירה, של לשכת האוכלוסין במטה.
משה גפני: לפי מה שהוא אמר, זה נצרת; לא נצרת עלית.
אורי אריאל: הוא אמר שהוא לא בטוח.
משה גפני: אם שמעת את ההסבר שלו, היית מבין לבד.
משה גפני: תאמר לו אחר כך את הפרטים, ואז תגיד לי.
משה גפני: הצבעה בעד – פה אחד נגד – אין נמנעים – אין אושרה.
דובר: זה אותם 8 מיליון.
דובר: שאלת על סעיף 2.
דובר: כאן זה מצוין – 300 מיליון ₪ להרחבת מערך השירות האזרחי.
משה גפני: אבל זה עובר למשרד לענייני גמלאים.
דובר: מלויים אזרחים ותיקים, תוכנית שנקראת "והדרת פני זקן", שהמתנדבים מלווים את האזרחים הוותיקים.
משה גפני: הפנייה אושרו.
משה גפני: פנייה 508, 509
דניאלה פרקש: פנייה זו נועדה להעביר סך של 36 מיליון שקלים לתקציב הביטחון לטובת תוכנית ההתייעלות, שסוכמה יחד עם משרד האוצר.
משה גפני: היתה פנייה קודמת של תוכנית ההתייעלות.
דניאלה פרקש: אני התבלבלתי.
דניאלה פרקש: היו שתי פניות.
דניאלה פרקש: הפנייה הקודמת היתה לתגבור תקציב הביטחון, וזאת פנייה נוספת, לתוכנית התייעלות במשרד הביטחון.
דניאלה פרקש: זו תוכנית משותפת למשרד האוצר ומשרד הביטחון, שבמסגרתה ייבחרו פרויקטים שיובילו להתייעלות תקציב הביטחון.
משה גפני: מישהו יודע להגיד לי מה זה?
דניאלה פרקש: אני יכולה להסביר לך אחר כך, אבל בעיקרון זו תוכנית משותפת.
משה גפני: זה נוגע גם להתייעלות הקודמת, אותו נושא, מה שאמרת לי קודם?
דניאלה פרקש: אלה שני דברים נפרדים.
משה גפני: אז אנחנו דוחים את זה.
משה גפני: שיגידו לי מה זה.
משה גפני: איפה הולכים לעשות התייעלות.
דניאלה פרקש: זו תוכנית התייעלות משותפת שבמסגרתה ייבחרו פרויקטים במשרד הביטחון.
דניאלה פרקש: הפרויקטים ייבחרו יחד עם משרד הביטחון.
דניאלה פרקש: הם צריכים להיות מאושרים על-ידי משרדי האוצר והביטחון.
דניאלה פרקש: עוד לא אושרו הפרויקטים.
יעקב אדרי: אז אתם עושים הפוך – מבקשים את הכסף, ואז אומרים אילו פרויקטים.
יעקב אדרי: אולי תעשו את זה בצורה מסודרת?
יעקב אדרי: תביאו את הפרויקטים, לפחות שנדע על מה אנחנו מצביעים.
יעקב אדרי: ככה מצביעים בלנקו.
יעקב אדרי: בסוף ייצא חארטה מזה, עוד נוסיף כסף להתייעלות הזאת.
דניאלה פרקש: יובא פירוט במסגרת הוועדה המשותפת לתקציב הביטחון.
יעקב אדרי: תעבירו את זה לשם.
אורי אריאל: אם האוצר מסכים – אל תחשוד בהם שהם נענים בקלות.
אורי אריאל: אני גם לא יודע את הפרטים.
יעקב אדרי: אני רוצה לדעת, על מה אני מצביע.
דניאלה פרקש: יינתן הסבר בוועדה המשותפת.
משה גפני: אני משאיר את זה יחד עם זה.
משה גפני: אני רוצה הסבר לפני שאני מביא את זה להצבעה.
משה גפני: אנחנו עוברים לסעיף האחרון בסדר-היום, אבל אני עוד לא מקיים אותו, כי אחד מחברי הכנסת הגיש רביזיה על נושא חברת החשמל.
יעקב אדרי: מתי תהיה הצבעה?
משה גפני: בעוד כחצי שעה.
משה גפני: ב-14:15 תהיה הצבעה, אלא אם אני אשכנע את אחמד טיבי בטלפון.
משה גפני: עושים הפסקה לתפילת מנחה, וב-14:15 מתכנסים להצביע על הרביזיה של חבר הכנסת טיבי בנושא ערבות על חברת החשמל.
משה גפני: עודפים – בשבוע הבא.
משה גפני: אני פותח את הדיון בצו מס ערך מוסף.
זהבה גלאון: אדוני, אתה מבקש שנצביע על הדחייה לספטמבר.
משה גפני: לא, אני מבקש להצביע על העלאת המע"מ באחוז, לא ב-1 באוגוסט אלא ב-1 בספטמבר.
משה גפני: זאת בקשת שר האוצר.
זהבה גלאון: אדוני, יש לי שאלה.
זהבה גלאון: אני רוצה להצביע נגד העלאת המע"מ, נקודה.
דוד אזולאי: אדוני, למה לא 15 באוקטובר?
דוד אזולאי: אני אציע אותה.
מירי רגב: זה בדיוק מה שאמרנו, למה לא אחרי החגים?
זהבה גלאון: אדוני, אני מבקשת לשאול: אני מתנגדת להעלאת המע"מ באחוז, נקודה.
זהבה גלאון: גם לא שהוא יידחה לספטמבר.
זהבה גלאון: אני רוצה לדעת לגבי אופן ההצבעה.
שלמה מולה: אתה בודדת את שאלת המע"מ ודברים נוספים.
שלמה מולה: שאלנו את שר האוצר שאלות שקשורות לנושא המע"מ הדיפרנציאלי.
משה גפני: היתה תשובה.
שלמה מולה: אתה מבקש להצביע ואחר-כך הוא יענה.
שלמה מולה: למה שקודם הוא לא יענה?
שלמה מולה: אולי הוא יסביר ואני אשתכנע?
משה גפני: אני משיב על השאלות, גם לחבר הכנסת דוד אזולאי, לחברת הכנסת זהבה גלאון ולחבר הכנסת שלמה מולה.
משה גפני: החוק קובע כך: היות ואנחנו לא מדברים בחקיקה לקריאה שנייה ושלישית, שזה יהיה לגבי כל התכנית שעליה מדובר.
משה גפני: שם אפשר להגיש הסתייגות.
משה גפני: אפשר להגיד: אני לא מקבל חלק אחד, אני מציע הסתייגות, או כל הצעה.
משה גפני: כאן מדובר בצו.
משה גפני: צו אפשר לאשר או לדחות אותו.
משה גפני: אין הצעות נוספות.
משה גפני: אפשר לקיים דיון במליאה, אפשר במליאה להצביע בעד ואפשר להצביע נגד.
משה גפני: בניגוד לחקיקה, שבה אפשר להגיש הסתייגות על סעיף, על חצי סעיף, על מילה, כאן אי-אפשר.
משה גפני: יש בקשת שר האוצר לאחר הדיונים, להעלות את המע"מ, גם את המע"מ על קניית טובין וגם על מוסדות כספיים.
משה גפני: זה לא כולל מלכ"רים.
משה גפני: מלכ"רים נשארים ב-7.5%, לא מעלים להם.
משה גפני: במקרה הזה אפשר להצביע בעד שני הצווים האלה ואפשר להצביע נגד.
משה גפני: אין מעבר לעניין הזה אפשרות לעשות דבר אחר.
דוד אזולאי: אדוני היושב ראש, אפשר לקבל חוות של היועצת המשפטית אם אפשר להעמיד להצבעה את ה-15 לאוקטובר?
מירי רגב: אני מצטרפת לבקשה שלו.
שגית אפיק: מדובר בצו שמביא אותו שר האוצר.
שגית אפיק: הסמכות של הוועדה במסגרת הסמכות הפיקוחית שלה זה התייעצות.
יובל שטייניץ: דרך אגב, גם טכנית אי-אפשר להטיל מע"מ באמצע חודש.
דוד אזולאי: אז קח את ה-1 בנובמבר.
משה גפני: צו מס ערך מוסף (שיעור המס על עסקה ועל יבוא)(תיקון מס' 2), התשע"ב-2012.
שלמה מולה: הרב גפני, למה אני לא מקבל תשובה?
משה גפני: בגלל שקיבלת תשובה מהנגיד.
שלמה מולה: לא, אני רוצה לשמוע תשובה משר האוצר.
משה גפני: שיעור המס על מלכ"רים ומוסדות כספיים (תיקון), התשע"ב-2012, בבקשה היועצת המשפטית.
שגית אפיק: רק נגיד מה יש בצו של מס הרכישה.
שגית אפיק: סעיף 1 קובע הוראה קבועה שתחול החל מיום 1.9.2012, ששיעור המס יהיה 17% ממחיר העסקה או הטובין.
שגית אפיק: סעיף 2 מבטל את צו מס ערך מוסף (שיעור המס על עסקה ועל יבוא וטובין) שזאת ההוראה החדשה שהיתה אמורה להיכנס לתוקף ב-1.1.2013 ואת צו מס ערך מוסף (שיעור המס על עסקה ועל יבוא טובין), שזאת ההוראה שכבר בוטלה למעשה, אבל היא קבעה שיהיה מס של 15.5% החל מ-1.1.2012 ותחילת הצו היא ב-1.9.2012.
שגית אפיק: צו מס ערך מוסף (שיעור המס על מלכ"רים ומוסדות כספיים).
שגית אפיק: סעיף 1 שלו קובע שוב הוראה קבועה שתחול החל משנת המס 2012, לגבי עבודה בחודש ספטמבר 2012 ואילך.
שגית אפיק: סעיף 1 קובע ששיעור מס השכר והרווח על מוסד כספי יהיה 17%.
שגית אפיק: גם כאן זה מבטל את הצו של הוראות השעה שחל עד כה.
שי חרמש: איך סוגרים את ה-370 מיליון השר?
משה גפני: לך תחפש בקדימה איך סוגרים את הגירעון.
שי חרמש: גפני יש לנו מספיק גירעון, אנחנו לא צריכים גם אתכם.
משה גפני: ההצבעה תהיה שמית.
משה גפני: מי בעד הצו יצביע בעד.
משה גפני: מי שנגד – יצביע נגד.
משה גפני: זאת הצבעה אחת.
שגית אפיק: זה ממילא מונח לצורך אישור המליאה.
משה גפני: בבקשה, להקריא את השמות.
טמיר כהן: הצבעה ציון פיניאן - בעד חיים כץ - בעד אלקין מחליף את מירי רגב?
מירי רגב: לא, אני אומרת שאני יוצאת במחאה על כך שמעלים את המע"מ.
מירי רגב: אני אומרת לשר האוצר - - -
אורית זוארץ: דיברת על המשפחות העניות בספארי, תלכי עד הסוף.
שי חרמש: דיבורים כמו חול ואין מה לאכול.
אורית זוארץ: דיברת על הספארי, על התיקים, התיאורים הדרמטיים.
משה גפני: מי מחליף את מירי רגב?
מירי רגב: זה פחות מעניין אותי מי מחליף אותי.
משה גפני: באמצע ההצבעה לא עושים מחאות.
משה גפני: אלקין מחליף?
טמיר כהן: הצבעה זאב אלקין - בעד (מחליף את מירי רגב) זבולון אורלב - בעד שכיב שנאן - בעד משה גפני - בעד דוד אזולאי - בעד יצחק וקנין - בעד אלכס מילר - בעד (מחליף את פאינה קירשבאום) דוד רותם - בעד (מחליף את ליה שמטוב) עתניאל שנלר - נגד שלמה מולה - נגד (מחליף את רוחמה אברהם) זהבה גלאון - נגד טלב אלסאנע - נגד אורי אריאל - בעד מגלי והבה - נגד גאלב מגדאלה - נגד
משה גפני: התוצאה היא כדלהלן: 11 בעד 6 נגד.
משה גפני: ועדת הכספים מאשרת את בקשת שר האוצר להעלאת המע"מ באחוז אחד.
משה גפני: אני אביא את זה למליאת הכנסת הקרובה לבקש את אישורה.
משה גפני: על סדר-היום: הצעת חוק לעידוד השקעות הון (תיקון מס' 69 והוראת שעה), התשע"ב-2012.
משה גפני: כמו תמיד, שר האוצר נוהג להשתתף איתנו.
משה גפני: כבוד הוא לנו שאתה כאן ואתה תציג את החוק שתכף נדבר עליו.
משה גפני: ראשית, אני מתנצל בפני חברי הוועדה ובפני האורחים.
משה גפני: רציתי לעשות טוב יותר.
משה גפני: היות ונמצאים בפגרה והיום חמישי, חשבתי לעשות את הישיבה באזור המרכז כדי שיהיה נוח לכולם.
משה גפני: מתברר שעשיתי יותר רע.
משה גפני: אני, למשל, הייתי צריך לחנות את הרכב שלי ליד הפארק הלאומי והלכתי ברגל.
משה גפני: אני לא מתלונן על עצמי אבל אני דורש את כבודם של חברי הכנסת.